“เงินบาท” วันนี้เปิดตลาด 34.65 บ. แนะผู้นำเข้าซื้อสกุลต่างประเทศ
“เงินบาท” วันนี้เปิดตลาด 34.65 บ. แข็งค่าจากปิดตลาดวานนี้ที่ระดับ 34.81 บาท พร้อมชี้กรอบเคลื่อนไหววันนี้ช่วง 34.45 - 34.75 บาท /ดอลลาร์ แนะผู้นำเข้าซื้อสกุลต่างประเทศเพื่อปิดความเสี่ยง และผู้ส่งออกขายที่ระดับเหนือ 35.00 บาท/ดอลลาร์
“เงินบาท” วันนี้เปิดตลาด 34.65 บ. แข็งค่าจากปิดตลาดวานนี้ที่ระดับ 34.81 บาท แนะผู้นำเข้าซื้อสกุลต่างประเทศ
27 ธ.ค. 2565

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(27ธ.ค.65) เปิดตลาด 34.65 บาท/ดอลลาร์ แข็งค่าขึ้นเมื่อเทียบกับราคาปิดตลาดเมื่อวานที่ระดับ 34.81 บาท/ดอลลาร์
ด้านตลาดนิวยอร์คหยุดทำการวันจันทร์ที่ 26 ธ.ค.เนื่องในเทศกาลคริสต์มาส ส่วนดอลลาร์สหรัฐอ่อนค่าเมื่อเทียบกับสกุลหลักๆ โดยได้แรงหนุนจากการตัดสินใจของรัฐบาลจีนที่จะเปิดพรมแดน และยกเลิกมาตรการกักตัวผู้ที่เดินทางจากต่างประเทศ โดยจะมีผลตั้งแต่วันที่ 8 ม.ค. 2566 หลังจากที่มีการบังคับใช้มานาน 3 ปีเพื่อสกัดการแพร่ระบาดของโควิด-19
โดยมองกรอบค่าเงินบาทวันนี้เคลื่อนไหวที่ ระดับ 34.45 – 34.75 บาท/ดอลลาร์ แนะนำควรซื้อเงินตราต่างประเทศเพื่อป้องกันความเสี่ยง และผู้ส่งออกขายเงินตราต่างประเทศที่ระดับเหนือ 35.00 บาท/ดอลลาร์